Ansøgning om lovliggørende landzonetilladelse til erhvervsaktiviteter - 
[adresse] 
15.    Ansøgning om lovliggørende landzonetilladelse til erhvervsaktiviteter - Rugtvedvej 26 
                                                                                                                        Åbent 
Sagsnr.: 326-2011-35985       J.nr.: 01.03.06            Gyda Andreasen.: 326-2014-265153 
  
[adresse] 
På ejendommen [adresse], 4490 Jerslev meddelte Kalundborg Kommune den 4. maj 2011 lovliggørende 
tilladelse efter § 37 i planloven, til etablering af mindre brændesalg. 
  
Virksomheden har gennemgået en udvikling som gør at erhvervsaktiviteten ikke kan indeholdes i den eksisterende 
tilladelse. Kalundborg Kommune vurderer at den nuværende virksomhedsaktivitet forudsætter en vurdering efter 
landzoneadministrationen i henhold til § 35 i planloven.  
  
I forbindelse med indkomne klagesager over virksomhedsaktiviteten på ovenstående ejendom har Kalundborg 
Kommune behandlet en lovliggørende ansøgning fra ejer. Klagesagerne drejer sig særligt om virksomhedens 
vanskeligheder med at overholde gældende miljøkrav, især støj- og lyspåvirkninger.  
  
Der indkommer løbende henvendelser fra naboer i området som klager over virksomhedens støjpåvirkning udenfor 
normal arbejdstid, da lastbiler ankommer tidligt om morgenen og der til tider pågår af- og pålæsning om aftenen.  
  
Teknik og Miljø har haft en løbende dialog med ansøger og naboer for at imødekomme en, for alle parter, 
tilfredsstillende løsning - dog uden held. 
  
Der er søgt om fortsat at have brændesalg på ejendommen, hvor der primært om-lastes brænde som tilkøres 
ejendommen med større lastbiler. Der ansøges nu om ca. 6 overkørsler i døgnet i løbet af vinterhalvåret (og 2-3 
overkørsler i sommerhalvåret) med lastbiler og tilhørende minilæser som kører på pladsen og om-laster. Ligeledes 
er søgt om opførelse af flere presenninghaller til opbevaring af brænde og træpiller. Se bilag 2 fornyet ansøgning, for 
yderligere informationer. 
  
I sommerhalvåret vil der være ansat 0,5 person på pladsen og en chaufør på 3/4 tid. I vinter halvåret er der ansat 1 
person på pladsen og 1,5 personer som chaufør.  
  
I henhold til [adresse] 2013-2024 er ejendommen beliggende indenfor den afgrænsede landsby 
[adresse], som er udlagt til blandet bolig og erhverv jf. rammebestemmelserne i rammeområde U4.BL03. Indenfor 
dette område, kan der etableres virksomheder optil miljøklasse 3. Der er foretaget en konkret vurdering i forhold til 
virksomhedens miljømæssige påvirkning af naboer og landsbyen generelt. 
  
Det er Teknik og Miljøs vurdering, at virksomhedens hovedaktivitet kan sidestilles med en trælasthandel. Der kører 
dagligt et antal lastbiler til og fra virksomheden, og derudover foregår der omlæsninger af brænde på virksomheden. 
  
Støj vurderes at være virksomhedens væsentligste miljøforhold. Der forekommer støj i forbindelse med tung trafik til 
og fra virksomheden. Derudover er der støj fra løbende brug af minilæser. Hvornår støj forekommer i løbet af døgnet, 
niveauet af støj vurderes at være sammenligneligt med støj fra en transportvirksomhed. Det skal understreges, at det 
ikke vurderes, at der drives vognmandsvirksomhed på ejendommen, da virksomheden alene transporterer egne 
varer ud til kunder. 
  
Ifølge "Håndbog om Miljø og Planlægning" er transportvirksomheder, herunder omlæsninger af varer/gods, som 
udgangspunkt at betragte som en miljøklasse 4-virksomhed. Det er derfor Teknik og Miljøs vurdering, at de ansøgte 
virksomhedsaktiviteter umiddelbart overskrider den miljøklasse (miljøklasse 1-3), fastsat som planlægningsramme 
for området. 
  
På baggrund af ovenstående vurderes det at virksomhedens miljøpåvirkning er større end rammebestemmelserne, 
angivet i [adresse], for landsbyen. Kalundborg Kommune vurderer at virksomhedens karakter vil 
påvirke omkringliggende naboer væsentligt, ved støj og trafik. Teknik og Miljø anbefaler på denne baggrund, at der 
meddeles afslag på lovliggørende landzonetilladelse til virksomhedsaktiviteten, grundet et øget nabohensyn. 
Ligeledes skal der foretages en fornyet sagsbehandling i forhold til erhvervsaktiviteterne i forhold til den tidligere 
meddelte tilladelse efter § 37 i planloven, da virksomhedens aktiviteter ikke kan indeholdes i denne.  
  
Alternativt kan det besluttes at meddel lovliggørende landzonetilladelse til virksomhedsaktiviteten, hvori der angives 
skærpede vilkår for et begrænset aktivitetsniveau. 
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller, at:  
· Meddele afslag på lovliggørende landzonetilladelse til brændesalget og der foretages en fornyet sagsbehandling i 
forhold til tidligere meddelte § 37 tilladelse, med skærpet vilkår. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 6. oktober 2014: 
Udvalget ønsker at administrationen udarbejder et forslag til vilkår inden sagen behandles yderligere. Udvalget 
overvejer at foretage en besigtigelse i området. 
Bilag 1 - hvidbog med gennemgang af nabohenvendelser 
326-2014-267846 
Bilag 2 - fornyet ansøgning 
326-2014-269747 
